open-index/open-wikipedia-markdown huggingface dataset:
Frigidarium

**Frigidarium** (fra latin: *frigidus*, «kald», «kjølig») var kaldbadrommet i en romersk badeanlegg. *Frigidarium* ble brukt etter bad i caldarium og i tepidarium, eventuelt i laconium eller sudatorium. 

Man steg inn i det etter bad i caldarium og tepidarium, som hadde som effekt å åpne hudens porer. Det kalde vannet ville lukke porene. Det kunne dreie seg om en liten dam med kaldt vann, eller noen ganger et stort kaldt svømmebasseng (skjønt dfette, til forskjell fra piscina natatoria, var vanligvis overdekket).  Vannet kunne også holdes kaldt ved hjelp av snø.

Frigidariet var vanligvis plassert på nordsiden av badene. De største eksempler på frigidarier var begge i Roma: Det i Caracallas termer, der det ligger rett innenfor inngangen og måler 58 x 24&nbsp;m, og det i Diokletians termer, dekket av et krysshvelv. Noen, som de i Pompeii og Herculanum, hadde sirkulær plan.

## Litteratur
* Erika Brödner: *Die römischen Thermen und das antike Badewesen. Eine kulturhistorische Betrachtung.* Wissenschaftliche Buchgesellschaft, Darmstadt 1983, ISBN 3-534-08783-6
* M. Pitts: «Roman pool may be for early Christian baptism». *British Archaeology* **91**: 8 (2006)

## Eksterne lenker
* 
* Baths of the Forum
Grimelands skole

**Grimelands skole** var en såkalt studentfabrikk
Den lå i Løkkeveien 7 i Oslo og ble opprettet 1905 av Bertel Andreas Grimeland. Skolen opphørte rundt 1950. Bjørknes Privatskole kan nærmest sees på som en fortsettelse av Grimeland, idet Alice Bjørknes, som hadde vært inspektør ved Grimeland, etablerte sin egen skole da Grimeland avsluttet virksomheten.

## Grimeland-elever med artikkel på Wikipedia
*Albert Nordengen
*Jon O. Norbom
*Birgit Gjernes
*Hilmar Stigum

## Referanser
Asterix (potet)

**Asterix** er en potetsort. Den kommer fra Nederland og ble godkjent i Norge i 1998.
Asterix regnes som en halvsen potetsort, og den er lagringssterk. Poteten er oval med rødfarget skall. Poteten har en fast konsistens, og egner seg til koking, pommes frites og bakt potet.

## Referanser


## Eksterne lenker
* Asterix - Fagforum potet
* Asterix - Opplysningskontoret for frukt og grønt
Qazvin

**Qazvin** (alternativt *Ghazvin*, eldre kilder *Kazvin*, persisk قزوين) er en by nord i Iran. Den er administrativ hovedstad for provinsen Qazvin og hadde 381&nbsp;598 innbyggere ved folketellingen i 2011. Persere, tat, kurdere og aserbajdsjanere, hver med sitt eget språk, utgjør majoriteten av befolkningen.

Qazvin var hovedstad i Det persiske rike på 1500-tallet, tidlig under safavidedynastiet. Byen, som i vest i blant ble kalt *Kasvin*, *Casbin*, *Kasbin* og lignende, har gitt navn til Kaspihavet.

De kurdiske stammene i Qazvin-området er Ghiasvand, Kakavand, Maʿāfi, Reshvand, Bājalān, Behtuʾi, Čamišgazak, Jalilvand, and Kalhor 

## Referanser


## Eksterne lenker

*
Spania under EM i friidrett 1954

Spania deltok med 4 utøvere under EM i friidrett 1954 som ble arrangert 25.&ndash;29. august 1954 i Bern. Utøverne fra Spania tok ingen medaljer under mesterskapet.

## Referanser
Oslo Damekor

**Oslo Damekor** er et norsk kor for kvinner, opprettet i 1870. Siden 1936 har koret hatt sine øvelser til samme tid og sted, i Oslo Maskinistforenings lokaler over Ibsen-museet i Arbins gate 1 - kun avbrutt av noen bombetokt i lokalområdet våren 1945. 

Koret repertoar strekker seg fra folketoner via viser til gamle og nye klassiske verk. Korets dirigent er .

## Historie

Oslo Damekor ble startet 3. desember 1870 på initiativ av fattigforstander Johnsson, og het først *Christiania Arbeidersamfunds Kvinnesangforening*. Formålet var «at samle damer med interesse for sang, for saa at vække trang til god underholdning, bistaa ved fester for syke og gamle saalangt foreningen formaar, samt gjensidig forstaaelse og hygge blant damerne.»

For å starte virksomheten mottok foreningen et lån på 12 spesiedaler. Ved oppstart var medlemstallet over 100. Kontingenten var på 13 øre i måneden, og ble bare betalt av de som hadde mulighet. Hundre år senere hadde koret 65 medlemmer, og kontingenten lå på 20 kroner i måneden. 

Da hovedstaden skiftet navn i 1925 endret også koret navn, til Oslo Damekor.

Oslo Damekor var blant de  sangerne som ønsket kongefamilien hjem etter andre verdenskrig. Daværende kronprins Olav var tilstede på korets 75-årsjubileum samme år. Ved 100-årsjubileet i 1970 var både kong Olav og kronprinsparet blant publikum.

En rekke verk er tilegnet koret i årenes løp, deriblant *Stille* av Johan Kvandal med tekst av Einar Skjæraasen., og tolvtoneverket *Suoni* for fløyte, marimba og damekor av Knut Nystedt.

## Referanser


## Eksterne lenker
*
Sven Erik Forfang

**Sven Erik Forfang** (født 6. juni 1954) er viserektor ved Nord universitet. Han har tidligere vært rektor og direktør ved Høgskolen i Nesna. 

Forfang har arbeidet flere år i kommunesektoren blant annet som rådmann i Lund kommune, Rogaland, kontorsjef i Kommunenes Sentralforbund og skole- og oppvekstsjef i Birkenes kommune i Aust-Agder.
Helichrysum italicum

***Helichrysum italicum*** er en halvbusk i kurvplantefamilien.

Den blir opptil 50&nbsp;cm høy. Bladene er gråfiltete og linjeformede, og når de knuses har de en sterk krydderduft, hvilket har gitt opphav til kallenavnet «karriplante» på blant annet engelsk og fransk. Blomsterkurvene sitter i en avlang eller klokkeformet, 15–80&nbsp;mm bred kvast. Enkeltblomstene er gule og alle er rørformede. Arten vokser i garrigue og på steinete steder. Den er utbredt rundt det meste av Middelhavet inkludert Kypros, men mangler mange steder lengst øst.

Underarten *Helichrysum italicum* subsp. *microphyllum* vokser på øyene Balearene, Korsika, Sardinia, Sicilia og Kreta. Den blir bare 30&nbsp;cm høy og har kortere blader. Underarten vokser på klipper langs havet.

## Galleri

Helichrysum italicum (corsica).jpg|Blomster hos *Helichrysum italicum*
Helichrysum italicum ssp serotinum 1.JPG|Bladverk hos *Helichrysum italicum*
Helichrysum italicum subsp microphyllum g07.jpg|*Helichrysum italicum* subsp. *microphyllum*
Helichrysum 2007 06 02 Sardinia LM02.jpg|Typisk voksested på Sardinia


## Kilder
* 
* 

## Eksterne lenker
*
Spania under EM i friidrett 1962

Spania deltok med seks utøvere under EM i friidrett 1962 som ble arrangert 12.&ndash;16. september 1962 i Beograd. Utøverne fra Spania tok ingen medaljer under mesterskapet.

## Referanser
Spania under EM i friidrett 1966

Spania deltok med sju utøvere under EM i friidrett 1966 som ble arrangert 30. august&ndash;4. september 1966 i Budapest. Utøverne fra Spania tok ingen medaljer under mesterskapet.

## Referanser
Jugoslavia under EM i friidrett 1962

Jugoslavia deltok som vertsnasjon med 38 utøvere under EM i friidrett 1962 som ble arrangert 12.&ndash;16. september 1962 i Beograd. Utøverne fra Jugoslavia tok en medalje under mesterskapet.

## Medaljevinnere

## Referanser
Don Pullen

**Don Gabriel Pullen** (født 25. desember 1941 i Roanoke, Virginia, USA, død 22. april 1995 i East Orange, New Jersey, USA) var en USA-amerikansk jazz-pianist og -organist, med en lang og variert karriere som for alvor tok fart da han ble med i Charles Mingus' band i 1973. Pullen regnes som en av sin generasjons viktigste jazzpianister.

Pullen gjorde seg som solist bemerket med et rytmisk fengende spill på piano som gjorde hans melodisk frie og harmonisk avanserte ideer mer tilgjengelig for lytterne.

Pullen samarbeidet i mange år med George Adams om en felles ledet kvartett, før han i sine siste år ledet Don Pullen's African-Brazilian Connection - et band som blandet afrikanske og latinske rytmer med jazz.

Pullen har deltatt på flere av Kip Hanrahans prosjekter både som pianist og organist.

## Utvalgte utgivelser
### Egne utgivelser
* *Solo Piano Album* (1975)
* *Jazz a Confronto 21* (1975)
* *Five to Go* (1975)
* *Healing Force* (1976)
* *Tomorrow's Promises* (1977)
* *Montreux Concert* (1977)
* *Don Pullen Plays Monk* (1984)
* *Evidence of Things Unseen* (1984)
* *The Sixth Sense* (1985)
* *New Beginnings* (1989)
* *Random Thoughts* (1990)

### [[George Adams]] – Don Pullen Quartet
* *Don't Lose Control* (1979)
* *All That Funk* (1979)
* *More Funk* (1979)
* *Earth Beams* (1980)
* *Life Line* (1981)
* *Melodic Excursions* (1982)
* *City Gates* (1983)
* *Live at the Village Vanguard* (1983)
* *Live at the Village Vanguard – Vol. 2* (1983)
* *Decisions* (1984)
* *Live at Montmartre* (1985)
* *Breakthrough* (1986)
* *Song Everlasting* (1987)

### Don Pullen's African-Brazilian Connection
* *Kele Mou Bana* (1991)
* *Ode to Life* (1993)
* *Live...Again: Live at Montreux* (1993)
* *Sacred Common Ground* (1994)

### Andre samarbeid
* *In Concert at Yale University* (1966) med Milford Graves
* *Nommo* (1966) med Milford Graves
* *Capricorn Rising* (1975) med Sam Rivers
* *Warriors* (1978) med Chico Freeman, Fred Hopkins og Bobby Battle
* *Milano Strut* (1979) med Don Moye
* *The Magic Triangle* (1979) med Joseph Jarman og Don Moye

## Referanser


## Eksterne lenker
*
Ivar Sollie Rønning

**Ivar Sollie Rønning** (født 14. februar 1993) er en norsk tidligere fotballspiller.

Han var flere ganger toppscorer for , og var en sterk bidragsyter da klubben rykket opp til andre nivå i Norge i 2014.

Ivar Sollie Rønning startet sin karriere i Nessegutten, men debuterte for Levanger FK i en alder av 16 år og seks måneder den 14. august 2009, mot Steinkjer FK. Levanger FK tapte den kampen 1–3, men Ivar ble kreditert LFKs scoring. Han satte inn utligningsmålet (1–1) etter 23. minutters spill på Moan gress. Ivar scoret Levanger FK sitt 750 mål i historien, dette skjedde nettopp i hans debutkamp mot Steinkjer FK.

Til tross for interesse fra blant annet Ranheim Fotball og Bodø-Glimt ble Sollie Rønning værende i Levanger ut sesongen 2014. Rønning skrev under på en kontrakt med Hamarkameratene i desember 2015.

20. november 2018 ble det klar at han var ferdig som Ham-Kam-spiller etter sesongen 2018. 

21. november 2018 skrev han under for Ranheim.

Han la opp som fotballspiller etter 2022-sesongen.

## Referanser


## Eksterne lenker
* 
* Spillerprofil hos Fotball.no
* Spillerprofil hos Altomfotball.no
Rød snø (festival)

**Rød snø** er en musikkfestival i Mo i Rana som ble arrangert for første gang i 2014. I 2016 ble den arrangert den 11. og 12. mars med blant andre Karpe Diem, Susanne Sundfør og Timbuktu på plakaten. Festivalen  er på toppen av et parkeringshus i sentrum av Mo i Rana. Arrangementet har fått sitt navn den norsk-svenske TV-serien Rød snø, samt det faktum at det på 60-tallet kom utslipp fra industrien i Mo i Rana som farget snøen rød.  Kulturproduksjon AS og Haaland, Eidsvåg & Strøm, som også står bak Mo i Rana-festivalen Verket musikkfestival, arrangerte festivalen. Festivalen ble også arrangert 20. og 21. mars i mars 2015. I 2014 ble festivalen arrangert den 7. og 8. mars. . 

## Sted
Rød snø ble holdt oppå parkeringshuset ved siden av Amfi Meyer i Mo i Rana sentrum. Ettersom mars er midt på vinteren i Mo i Rana, monterte arrangørene et telt  som kunne romme 2000 mennesker på taket av parkeringshuset. Det ble tatt i bruk varmeovner for å holde romtemperatur og festivalsjef Christian Lorentsen fortalte at det ble brukt om lag 20 tusen liter med diesel i løpet av de to dagene festivalen ble holdt. Underetasjen av parkeringshuset ble brukt som backstage for artistene og deres hjelpere, samt sekretariattjenester. 

## Fasiliteter
Maten som ble solgt var levert av lokale bedrifter, som for eksempel Lovund Kokken, som holder til i Lurøy kommune.

Scenen var plassert på den ene kortsiden av teltet. På den ene langsiden var det satt opp barer der en kunne få kjøpe mat og drikke. På den andre kortsiden var det satt opp en rekke festival-toaletter.

## Besøkstall
Rød snø-festivalen hadde gode besøkstall med tanke på at kapasiteten var på 2000 mennesker. Til sammen var det rundt 3700 solgte billetter. Arrangørene meddelte at det på festivalens første dag, fredag 7. mars, var 1900 mennesker. På lørdag 8. mars var om lag 1800 mennesker som deltok.

## Artister
Med Rød snø-festivalen prøver arrangørene å nå ut til så mange folk som mulig, derfor var artistutvalget i 2014 en miks av de forskjellig sjangrene rock, pop, indie-pop, indie-rock, hiphop med flere. Alle artistene, med unntak av én, var fra Norge. Det var også DJ-er som spilte musikk på slutten av begge dagene festivalen ble arrangert.

##### Fredag 7. mars
* Lissie (US)
* Lars Vaular
* Ida Maria
* Highasakite
* Støv
* DJ Truls puls

##### Lørdag 8. mars
* Ylvis
* Maria Mena
* Donkeyboy
* Oslo Ess
* OnklP & De Fjerne Slektningene
* DJ Christine Dancke

## Se også
# Verket musikkfestival

## Referanser
Christina Nilsson

**Christina Nilsson** (født 1990) er en svensk operasanger (sopran). Hun ble utnevnt til hovsångerska 2025.
Hurum historielag

**Hurum historielag** ble stifta 5. mai 1948 og har som formål å fremme interessen for slekts-, lokalhistorie og kulturvern, samle inn og ta vare på Hurums historie, samt vern av fortidsminner og kulturminner av alle slag i kommunen.

Den første oppgaven historielaget satte seg var å få skrevet og utgitt ei bygdebok for Hurum. To bind av *Hurums historie* ble utgitt i 1963 og 1969, med Sigfred Loe Eier som forfatter. I samarbeid med Hurum kommune ble bygdehistorien fullført i 2004, med utgivelsen av et tredje bind som dekker tida fra 1900-2000, med Jan Messel som forfatter. I 2010 begynte arbeidet med å utgi *Gårds- og slektshistorie for Hurum* i tre bind. Bind 1 og 2 ble utgitt i 2023 og omfatter alle 57 matrikkelgårdsnumrene på Hurum. Bind 3, som vil omfatte tettstedene og ha et større navneregister, er planlagt utgitt høsten 2024.

I 1988, og sammenhengende fra 1993 til 2009, gav historielaget ut årsskriftet *Hudrimar*. Fra 1996 begynte laget å utgi *Årbok for Hurum*, først i samarbeid med Hurum kommune, og på egenhånd fra 2004. Utgivelsen av årboka er en av lagets hovedinntektskilder.

Historielaget var ansvarlig for å få satt opp en minnestein over leiren for russiske krigsfanger på Sætreskauen under 2. verdenskrig i 1988. Den ble avduka under en minnehøytidelighet med den sovjetiske marineattaché Evgenij Smirnoff tilstede 8. mai samme år. Den 24. september 1989 fikk laget også avduka en minnestein over *[[Hurum-ulykken|Hurumulykken]]* i 1949.

## Historielagets virksomhet
Hurum historielag bedriver mange forskjellige virksomheter:
* Bygdesamlinga på Tronstad
* Kystsamlinga i Holmsbu
* Arbeiderboligen i *Hønehuset* på Tofte
* Utgivelse av *Årbok for Hurum* (1996 - )
* Utgivelse av *Gårds- og slektshistorie for Hurum*
* Transkripsjon av kirkebøker
* Registrering av gamle fotografier for *Hurum lokalhistoriske arkiv* 
* Skjøtsel av kulturminner
* Foredrag og omvisninger for skoler
* Utstillinger og arrangementer med historisk og kulturhistorisk innhold
* Foredrag og turer med historisk tema - både innenlands og utenlands

## Eksterne lenker
* 
* Hurum historielag på lokalhistoriewiki.no
Solør tingrett

**Solør tingrett** var en tingrett i Hedmark fylke fra 1847 til 2006.

## Historie
Solør sorenskriverembete ble opprettet ved kongelig resolusjon i 1847, idet Solør og Odalen sorenskriveri ble delt i to embeter, Solør sorenskriveri og Vinger og Odal sorenskriveri. Solør sorenskriveri omfattet kommunene Hof (senere delt i Hof, Våler og Åsnes kommuner) og Grue kommune (senere delt i Grue og Brandval kommuner). Vinger og Odal sorenskriveri omfattet Vinger kommune (senere delt i Vinger og Eidskog kommuner) og kommunene Sør-Odal og Nord-Odal. Kommunene Åsnes og Hof ble slått sammen til Åsnes kommune fra 01.01.1964. Samtidig ble Brandval kommune lagt til Kongsvinger kommune. Brandval ble dermed lagt inn under Vinger og Odal tingrett. Ved kongelig resolusjon 31.08.1973 ble det bestemt at gnr. 45 bnr. 3 og gnr. 52 bnr. 32 i Grue kommune med virkning fra 01.01.1974 skulle overføres til Kongsvinger kommune. Solør tingrett ble nedlagt i 2006. Grue kommune ble lagt til Glåmdal tingrett (tidligere Vinger og Odal tingrett) og Våler og Åsnes kommuner ble lagt til Sør-Østerdal tingrett.

## Sorenskrivere
* 1847-1869 Wilhelm Josias Bech Fietzenz
* 1869-1878 Philip Henrik Hansteen
* 1879-1899 Fredrik Vilhelm Weidemann Norgrenn
* 1899-1917 Johan Bernt Krohg
* 1917-1922 Johan Georg Gulbrandson
* 1922-1928 Johannes Nielsen Omsted
* 1928-1932 Søren Kristian Sætre
* 1932-1952 Jens Roll-Hansen
* 1952-1973 Finn Palmström
* 1973-1980 Johannes Risting
* 1980-1993 Otto Weng
* 1993-2006 Einar Thomesen
## Arkiv
Arkivet etter Solør tingrett  til og med 1999 oppbevares i Statsarkivet i Hamar. Arkivet fra perioden 2000-2006 er overført Glåmdal tingrett og Sør-Østerdal tingrett.

## Referanser


## Litteratur
* Arkivkatalogen for Solør sorenskriveri. Statsarkivet i Hamar.
Gottfried August Homilius

**Gottfried August Homilius** (født 2. februar 1714 i Rosenthal (Sachsen), død  2. juni 1785 i Dresden) var en tysk komponist.

Homilius, som var elev av Johann Sebastian Bach og lærer for Johann Adam Hiller, ble 1742 organist ved Frauenkirche i Dresden og 1755 kantor i  Kreuzschule samme sted. 

Homilius var i sin samtid og også senere en populær kirkemusikkomponist. Han utga blant annet en pasjonskantate (1775), juleoratoriet *Die Freude der Hirten* (1777) og *Sechs deutsche Arien* (1786).

## Referanser
Polen under EM i friidrett 1958

Polen deltok med 49 utøvere under EM i friidrett 1958 som ble arrangert 19.&ndash;24. august 1958 i Stockholm. Utøverne fra Polen tok tolv medaljer under mesterskapet.

## Medaljevinnere

## Referanser
Romania under EM i friidrett 1962

Romania deltok med 18 utøvere under EM i friidrett 1962 som ble arrangert 12.&ndash;16. september 1962 i Beograd. Utøverne fra Romania tok fire medaljer under mesterskapet.

## Medaljevinnere

## Referanser
Narkotikahandel

**Narkotikahandel** er et globalt svart marked som omfatter dyrking, fremstilling, distribusjon og salg av narkotika, det vil si ulovlige rusmidler. Lovlige rusmidler, slik som alkohol og tobakk, regnes ikke som narkotika på grunn av juridiske grunner.

Ifølge *[[Store norske leksikon]]* utgjør narkotika verdens tredje største ulovlige handelsvare, etter våpenhandel og menneskehandel.

Størrelsen på kartellene som står for den illegale narkotikahandelen kan variere stort, beroende på de gevinster som kan tas ut i produksjons- og distribusjonskjedens ulike steg. Distribusjonskjeden består av alt fra mindre langere, som kan være narkotikabruker selv, via gjenger og andre mellomhender til enorme multinasjonale organisasjoner.

## Se også
* Vinmonopolet
* Korrupsjon
* Organisert kriminalitet

## Referanser


## Eksterne lenker
* Narkotikamarkedet i Norge  - Folkehelseinstituttet
Island under EM i friidrett 1966

Island deltok med 3 utøvere under EM i friidrett 1966 som ble arrangert 30. august&ndash;4. september 1966 i Budapest. Utøverne fra Island tok ingen medaljer under mesterskapet.

## Referanser
Thymelaea

* *[[Thymelaea hirsuta]]*
* *[[Thymelaea passerina]]*
* *[[Thymelaea tartonraira]]*

***Thymelaea*** er ei planteslekt i tysbastfamilien.

De fleste artene er eviggrønne dvergbusker, men det er også noen ettårige urter. Bladene er små og har ikke stilk. Blomstene er gule og sitter i bladhjørnene. Frukten er tørr.

Slekta omfatter 31 arter som hovedsakelig er utbredt i landene rundt Middelhavet. Størst utbredelse har den ettårige *[[Thymelaea passerina]]* som finnes nordover til Mellom-Europa og østover til Sentral-Asia. Artsrikdommen er aller størst på Den iberiske halvøy og i Nordvest-Afrika.
 
## Litteratur
* 
* 
* 
* 
* 
* 
* 

## Eksterne lenker

*
Johann Adam Hiller

**Johann Adam Hiller** (1728–1804) var en tysk komponist, musikkviter og kapellmester.

## Liv og virke
Johann Adam Hiller gikk på gymnasiet i Görlitz til 1745 og fikk opplæring i klaver og generalbass ved *[[Kreuzschule]]* i Dresden. I 1751 begynte han å studere rettsvitenskap ved Universitetet i Leipzig.  

Han ble privatlærer hos grev Heinrich von Brühl i 1754, og reiste med ham på ny til Leipzig i 1758.

I 1759 grunnla Hiller det første tyske tidsskriftet, *Der musikalische Zeitvertreib*, og gav fra 1766 til 1770 ut *Wöchentlichen Nachrichten, die Musik betreffend*. I Leipzig drev han en konsertserie og fra 1771 en sangskole; kjente sangerinner som Corona Schröter og Elisabeth Mara fikk utdannelse der. Han drev også musikkselskapet *Musikübende Gesellschaft*, fra 1781 holdt de sine konserter i  Gewandhaus i Leipzig, og Hiller var med det Gewandhausorchesters første kapellmester.

Hiller organiserte oppføringer av Händels oratorier *[[Messiah]]* og *[[Judas Maccabaeus]]*, og foretok enkelte oppføringspraktiske endringer som var med å gi impulsen til en Händel-renessanse.

Fra 1789 til 1801 var Hiller Thomaskantor ved Thomasskolen, dessuten var han tidvis musikalsk leder ved  Thomaskirche og organist ved Neukirche.

Hillers sønn Friedrich Adam Hiller (1767–1812) var også komponist.

## Verk
Johann Adam Hiller tonesatte en rekke syngespill, alle etter libretti av Christian Felix Weiße. Hillers *Singspiele* regnes som en forgjenger for det tyske *[[Spieloper]]*:
* *Das Orakel* 1753 Tekst Christian Fürchtegott Gellert
* *Der Teufel ist los* 1766
* *Lottchen am Hofe* 1767
* *Die Liebe auf dem Lande* 1768
* *Die Jagd* 1770
* *Der Dorfbalbier* 1771

Ellers skrev han lieder, kantater og annen kirkemusikk.

* *Drey Melodien zu Wir glauben all’ an einen Gott; zwo neue, und die alte verbessert von Johann Adam Hiller.* Adam Friedrich Böhme, Leipzig 1790.

## Referanser


## Kilder
* 
* 

## Litteratur
* 
* Georgy Calmus: *Die ersten deutschen Singspiele von Standfuss und Hiller.* 1908. Internet Archive
* Doris Mundus: *Denkmal gesucht. Vom Denkstein für Johann Adam Hiller bis zum Denkmalsrest an der Thomaskirche.* (Johann Adam Hiller. Kamprad 2005)
* Gesine Schröder: *[http://www.qucosa.de/recherche/frontdoor/?tx_slubopus4frontend[id]=7195 Eine Operette für Kinder von Johann Adam Hiller]*, Hochschule für Musik und Theater Leipzig, 2011

## Eksterne lenker
* 
* 
* 
*
Island under EM i friidrett 1969

Island deltok med tre utøvere under EM i friidrett 1969 som ble arrangert 16.&ndash;21. september 1969 i Athen. Utøverne fra Island tok ingen medaljer under mesterskapet.

## Referanser
Island under EM i friidrett 1971

Island deltok med tre utøvere i EM i friidrett 1971 som ble arrangert 10.&ndash;15. august 1971 i Helsingfors. Utøverne fra Island tok ingen medaljer i mesterskapet.

## Referanser
Tysbastslekta

* balkantysbast (*D.&nbsp;blagayana*)
* *[[Daphne alpina]]*
* *[[Daphne caucasica]]*
* *[[Daphne glomerata]]*
* *[[Daphne gnidioides]]*
* *[[Daphne gnidium]]*
* *[[Daphne jasminea]]*
* *[[Daphne malyana]]*
* *[[Daphne oleoides]]*
* *[[Daphne pontica]]*
* *[[Daphne sericea]]*
* *[[Daphne striata]]*
* laurbærtysbast (*D.&nbsp;laureola*)
* rosetysbast (*D.&nbsp;cneorum*)
* tysbast (*D.&nbsp;mezereum*) 

**Tysbastslekta** (*Daphne*) er en planteslekt i tysbastfamilien.

De er løvfellende eller eviggrønne busker. Bladene er helrandede, har svært kort stilk og sitter nesten alltid spredt. Blomstene dufter sterkt og har ikke egentlige kronblad, men begeret er vokst sammen til et rør med fire fliker som minner om kronblad. De eviggrønne artene har ofte grønne blomster, mens de løvfellende som regel har rosa blomster, men det finnes også andre blomsterfarger som gul, hvit og purpur. Mange blomstrer svært tidlig, seint på vinteren eller tidlig på våren. Frukten er en mellomting mellom en steinfrukt og et bær og er meget giftig for mennesker, men ufarlig for fugler.

Slekta er utbredt i de tempererte og subtropiske delene av Eurasia og Nord-Afrika fra Azorene i vest til Kamtsjatka i øst. Det er 19 arter i Europa. I Norge finnes én art, tysbast (*Daphne mezereum*). Flere av artene i slekta dyrkes i hager.

## Litteratur
* 
* 
* 
* 
* Flora Europaea – ''Daphne'' Besøkt 19. november 2014.
* Flora of China – ''Daphne'' Besøkt 19. november 2014.
* 

## Eksterne lenker

* 
* seidelbast.net
Svein Sundbø

**Svein Sundbø** (født 25. mai 1954) er en norsk amanuensis, bibliotekar og bibliograf. 

Han var ansatt ved Nasjonalbiblioteket i en årrekke, og pensjonerte seg i 2018.  

Hans bibliografier  kretser omkring den norske positivismedebatten.

## Verker
*  Johan Vogt 
*  Nils Christie
*  Om Thomas Mathiesen 
*  Dag Østerberg
* Hans Skjervheim 
* Gunnar Skirbekk 
*  Rune Slagstad
*  Arne Næss
* Jon Hellesnes: en kronologisk bibliografi over forfatterskapet 1956-2009
## Referanser
Kenneth Gustafsson (artist)

**Knut Kenneth «Kenta» Gustafsson** (født 11. august 1948 i Nacka, død 3. mars 2003 i Järfälla) var en svensk musiker, også kjent for å ha medvirket i flere dokumentarfilmer laget av Stefan Jarl, den såkalte *Modstrilogin*.

## Biografi
Kenta Gustafsson vokste opp i bydelen Grimsta nær Vällingby i Stockholm. Han hadde alkoholiserte föreldre og måtte tidlig klare seg selv. Hans tøffe barndom ga ham, ifølge ham selv, en forakt for samfunnet og de etablerte normene i "folkhemmets Sverige". Derför ble han dratt mot modskulturen, som var et opprør mot dette, og til andra mennesker på hans egen alder som hadde en lignende bakgrunn. Blant medlemmene i denne gjengen flommet alkohol og andre rusmidler fritt. Han deltok i Stefan Jarls såkalte "Modstrilogi", en serie dokumentarfilmer som handlet om ungdommer på gli, narkotikamisbruk og så småningom personenes barn.

Gustafsson ga ut et antall musikkalbum, og deltok i Melodifestivalen 1980 med låten «Utan att fråga», som endte på sjette plass. År 2002 var han gjesteartist på Åsa Jinders album *Tro, hopp & kärlek: Visor om livet* der han sang Svante Lindqvists låt, «När luffarna slipper att vandra». Kenta Gustafsson var en stor Hammarby IF-fan og hans låt «Just idag är jag stark» (skrevet av Gustafsson og Aapo Sääsk) har Hammarby IFs supportere tatt til seg, og den synges nå på alle hjemmekamper samt hvert år ved starten av "Midnattsloppet" og triatlonkonkurransen "Ironman" i Kalmar.

Kenta Gustafsson døde etter en lengre tids sykdom i mars 2003 etter å ha vært innlagt på Karolinska sjukhuset i Solna. Han ble gravlagt i minnelunden på Solna kirkegård.

## Diskografi
;Studioalbum
* *Kenta* (1980)
* *Kan det va' fel på systemet?* (1981)
* *August & Kenta* (1981)

;Singler
* «Utan att fråga» / «Just idag är jag stark» (1980)
* «Bajen» / «Stockholm» (1980)
* «Under alla broar» / «Kan det va' fel på systemet?» (1981)
* «Wiman» / «Stockholm» (1998)
* «Just idag är jag stark» / «Bajen» (2015)

;Samlingsalbum
* *Kenta: Guldkorn 1979-81* (2000)
* *På nattlig vandring* (2003)

## Filmografi
* *[[Dom kallar oss mods]]* (1968)
* *Den magiska cirkeln* (1970)
* *Du gamla, du fria* (1972)
* *[[Ett anständigt liv]]* (1979)
* *[[Det sociala arvet]]* (dokumentarfilm, som musikkarrangør) (1993)
* *Konsten att leva* (2006)
* *Kenta lever* (dukumentarfilm) (2020)

## Referanser


## Eksterne lenker
* 
*
Senzo Meyiwa

**Senzo Robert Meyiwa** (født 24. september 1987 i Durban, død 26. oktober 2014 i Vosloorus i Gauteng) var en sørafrikansk fotballspiller som spilte keeper for den sørafrikanske klubben Orlando Pirates, og for Sør-Afrikas herrelandslag i fotball. Han hadde vært kaptein på begge lagene. Den 26. oktober 2014 ble han skutt og drept i byen Vosloorus.

## Referanser


## Eksterne lenker
*
Marie Andersen

**''Marie Andersen** kan vise til flere personer:''
* Marie Andersen (skuespiller), senere kjent som skuespiller og forfatter Marie Hamsun (1881–1969)
* Marie Andersen (skøyteløper), senere kjent som Marie Tveiten (1947–)
Hilde Lyng

**Hilde Lyng** (født 5. oktober 1970 i Oslo) er en norsk oversetter.

Lyng er Cand. Philol. i anvendt lingvistikk fra Universitetet i Oslo med oppgaven *All Spik English, Sor*, om oversetting av flerspråklighet i Brian O'Nolans *[[An Béal Bocht]]*. Hun har også studert engelsk og irsk ved UiO. Hun oversetter fra engelsk og svensk, primært skjønnlitteratur, men også noe sakprosa.

Hilde Lyng er medlem av Norsk Oversetterforening, hvor hun har hatt flere verv, og Norsk faglitterær forfatter- og oversetterforening. I 2020 ble hun valgt til leder av Norsk Oversetterforening.

## Noen oversettelser
* *Stillitsen* av Donna Tartt
* *Kjærlighet og sommer* av William Trevor
* *Black Cherry Blues*, *Glassregnbuen*, *Creole Belle* av James Lee Burke
* *Synder* av F. Sionil José
* *Bittelitt vidunderlig* av Dawn French
* *Potensgiverne* og *Rapsgubbene* av Karin Brunk Holmqvist
* *Nytt liv i East End: Jordmødrene på Londons østkant* og *I fattighusets skygge* av Jennifer Worth
* Utdrag i *[[Svart Messias]]* av Marius Lien

## Referanser


## Eksterne lenker
* Hilde Lyng
Lisa Vesterås

**Lisa Vesterås** (født 14. mars 1977 i Ålesund) er en norsk oversetter.
Hun er utdannet i engelsk, litteraturvitenskap, lingvistikk og oversettelse ved Universitetet i Oslo. Hun oversetter fra engelsk og svensk, primært skjønnlitteratur, men også noe sakprosa.

Noen oversettelser:
* *En deltidsindianers fullstendig sannferdige dagbok* av Sherman Alexie
* *Herr Fikkrys litterære liv* av Gabrielle Zevin
* *Beslutningsvegring* av Benjamin Kunkel
* *Ødemarken* av Stephen King
* *Historien om vakre jente* av Rachel Simon
* *Stående ordre: på innsiden av Abu Ghraib* av Phillip Gourevitch.

Lisa Vesterås er medlem av Norsk Oversetterforening og Norsk faglitterær forfatter- og oversetterforening.

## Eksterne lenker
* Lisa Vesterås
Svetlana Krjutsjkova

**Svetlana Krjutsjkova** (kyrillisk: Светлана Крючкова) er navnet til flere personer:

* Svetlana Nikolajevna Krjutsjkova (født 1950), russisk skuespiller
* Svetlana Valentinovna Krjutsjkova (født 1985), russisk volleballspiller
Filosofiåret 1906

**Filosofiåret 1906** er en oversikt over hendelser, utgivelser og personer med tilknytning til filosofi i 1906.

## Hendelser

## Publiseringer

## Fødsler

|-
|Januar
|12. || Emmanuel Lévinas ||  || filosof og Talmud-tolker ||align=center|89 ||align=center|1995 || 

|rowspan=2|Oktober 
| 9. || Léopold Sédar Senghor ||  || politiker, lyriker, skribent,motstandskjemper og filosof ||align=center|95 ||align=center|2001 || 

|14. || Hannah Arendt ||  || statsviter, ofte beskrevet som politisk filosof ||align=center|69 ||align=center|1975 || 
|}
*18. januar - Carmelo Ottaviano, italiensk filosof og akademiker (død 1980)
*14. februar – Maurice de Gandillac, fransk filosof (død 2006)
*24. mars - Dwight Macdonald, forfatter, filosof og sosiolog fra USA (død 1982)
*31. mars – Bernhard Welte, tysk teolog og filosof (død 1983)
*27. april – Hermann Mörchen, tysk filosof, religions- og litteraturviter (død 1990)
*28. april - Kurt Gödel, østerriksk logiker, matematiker og filosof (død 1978)
*1. mai - Vittorio Enzo Alfieri, italiensk filosof (død 1997)
*9. mai - Marino Gentile, italiensk filosof og pedagog (død 1991)
*28. juni - Franco Lombardi, italiensk filosof (død 1989)
*7. august – Nelson Goodman, filosof fra USA (død 1998)
*6. september – Max Müller, tysk filosof (død 1994)
*8. september - Denis de Rougemont, sveitsisk forfatter, filosof og essayist (død 1985)
*17. september - Massimo Scaligero, italiensk filosof og esoteriker (død 1980)
*13. oktober – Karl Holzamer, tysk filosof, pedagog og direktør for ZDF (død 2007)
*18. desember - Ferdinand Alquié, fransk filosof (død 1985)
*Sundari, fransk forfatter, filosof og komponist (død 1994)

## Dødsfall
*23. januar - Théodore Funck-Brentano, fransk filosof, sosiolog og jurist (født 1830)
*5. juni - Eduard von Hartmann, tysk filosof (født 1842)
*5. november - Auberon Herbert, britisk forfatter, filosof og anarki (født 1838)


Karl Robert Eduard von Hartmann - Philosoph.jpg|Eduard von Hartmann(1842–1906)
1925 kurt gödel.png|Kurt Gödel(1906–1978)
Hannah_Arendt_auf_dem_1._Kulturkritikerkongress,_Barbara_Niggl_Radloff,_FM-2019-1-5-9-16.jpg|Hannah Arendt(1906–1975)
Emmanuel_Levinas.jpg|Emmanuel Lévinas(1906–1995)
Léopold_Sédar_Senghor.jpg|Léopold Sédar Senghor(1906–2001)


## Referanser
Hans Faye

**Hans Faye** (født 13. juni 1797, død 2. august 1852) var en norsk forretningsmann, bankier, godseier (Hafslund hovedgård) og generalkonsul.

Han var sønn av Amund Linnes Faye (1767–1802) og Anna Boyesen (1772–1802). Faren var i likhet med to av brødrene sine, seilduksmaker på Bragernes, altså Drammen, men døde da Hans var kun fem år gammel. Hans vokste opp hos  han Peder Høeg Smith (1760–1812) på Bragernes, hvis avdøde kone Antonette (1767–1801) var gudmora til han Hans. 

Som ung mann ble han borger i Christiania som handelsmann og fikk også jobb i forretningen til Andreas Grüning (1785–1842) som drev innen bank og trelast. Hans Faye ble etterhvert sjef for bankierfirmaet *A. Grüning/Grünning & Co.*. Fra 1844 til 1849 satt han som leder av børs- og handelskomiteen ved Oslo børs. Han ble også generalkonsul for Kongeriket Preussen. I 1824 kjøpte han eiendommen Sofienlund på Skøyen (i dag Drammensveien 155) av regjeringsadvokat Jonas Anton Hielm (1782–1848). 

Hafslund eiendommer hadde siden 1835 vært drevet under ledelse av A. Grünning & Co i et konsortium bestående av: *A. Grüning & Co. (Faye), Westye Egeberg & Co, Hans Gulbranson, Jacob Meyer, Tvh Meyer, L Rosenborg og Benj.Wegner*v . Da generalkonsul Andreas Grüning døde i Kristiania 4.januar 1842 ble hans firma og andel i Hafslund hovedgård utenfor Sarpsborg overdratt til hans mangeårige kompanjong, Hans Faye. 

I likhet med forgjengeren bodde heller ikke Hans på gården.  I 1848 var Faye visstnok sentral i å sammen med borgermester Christian Zetlitz Bretteville (1800–1871), berge nasjonen gjennom en akutt pengekrise.

Hans Faye ble i november 1851 febersyk på en forretningsreise for den kommende Kongeriket Norges Hypotekbank (senere Norges Hypotekbank, fusjonert med Statens Landbruksbank i 1965).  Reisen gikk til København, Hamburg og Altona. Han ble så valgt til første direktør i samme bank som åpnet den 27. januar 1852, men måtte i juni erstattes av bankieren Henrik Heftye (1804–1864), og døde så den 2. august samme år. Hans gode venn stattholder Severin Løvenskiold (1777–1856) rakk akkurat å gi ham en St. Olavs Orden. 
## Familie
Han var sønn av Amund Linnes Faye (1767–1802) og Anna Boyesen (1772–1802). Hans ble gift med Margrethe Elisabeth Nielsen (1807–1837) og de fikk fire barn:
*Jacob Andreas Christian Faye (1829–1881) ble bankier og gift med Johanne (Tina) Heftye (1831–1901), datter av bankier Johannes Heftye (1792–1856) (bror av ovenfor nevnte Henrik Heftye). Etter Hans' død i 1852 arvet Jacob eiendommen Hafslund og generalkonsulatet, og bebodde stedet.
*Julie Mathea Faye (1830–1889) ble gift med godseier Severin Diderik Cappelen på Ulefos Jærnverk.  
*Augusta Faye (1832–1839)
*Alette Faye (1833–1881) gift med kabinettskammerherre, tollkasserer og generalmajor Johan Diderik Schlømer Beichmann (1820–1888)
Etter konas død i 1837 giftet han seg Isabella Regina Selma von Mansbach (1816–1844) og fikk to sønner til:
*Carl Eugen Faye (1842–1847)
*Fredrik Emil Faye (1844–1903) kammerherre, gift med Sigrid Marie Dahll
:Se forøvrig Faye (slekt)
## Referanser
Karin Helgeby

**Karin Helgeby** (født 6. juli 1951 i Oslo) er en norsk keramiker, bosatt i Arendal. Helgeby ble utdannet ved Statens håndverks- og kunstindustriskole i Oslo (SHKS), linje for keramikk i 1972-76. Hun mottok SHKS-diplom i 1976, og er innkjøpt av blant annet Fondet for utstmykking av nye statsbygg, ambassaden i Tokyo 1979, Lørenskog sentralsykehus og Sørlandet sykehus Arendal. Helgeby har også flere separatutstillinger bak seg, blant annet ved Galleri Finsrud i Drøbak (1977), Kauffeldtgården på Gjøvik (1979), Galleri Hylla B.I.B. i Oslo (1981) og Hillestad galleri i Tovdal.

Helgeby etablerte i 1976 sammen med Kristin Enger et keramikkverksted i Ringgården i Drøbak, og arbeidet der inntil hun flyttet til Vestre Sandøya i Tvedestrand i 1980. Som keramiker har hun for det meste arbeidet med bruksgjenstander i stengods og porselen med dekorative flater. Ornamentikk har alltid betydd mye i arbeidet hennes. En periode arbeidet Helgeby med ornamentale uttrykk med inspirasjon fra skrift og kalligrafi, og fargenyanser har vært viktig for henne i arbeidet med ornamentene.

Siden 1990 har hun drevet sin egen forretning, Pollen Design i Arendal. Karin Helgeby er medlem i Norske kunsthåndverkere Sør-Norge, (NK Sør-Norge).

## Kilder
* Harald Solberg: *Norske kunsthåndverkere Agder*, 1996, s. 22 og 52.

## Referanser


## Eksterne lenker
* Pollen Designs nettside
Norsk Massasjeforening

**Norsk Massasjeforening** er en interesseorganisasjon for profesjonelle utøvere av massasje. Den ble stiftet i 2013 av Kjetil Prestesæter. Foreningen er frittstående og nøytral på alle måter.

## Formål
Foreningens formål er ifølge vedtektene å:
*Kvalitetsikre profesjonell utøvelse av massasje.
*Kvalifisere medlemmene for MVA-fritak.
*Skaffe medlemmene gode kollektive tilbud på ansvarsforsikring, utstyr og tjenester.

### Kvalitetsikring
Massasjebransjen har tidligere vært delvis preget av varierende kvalitet på utøverne, og at begrepet *massasjeinstitutt* eller *thaimassasje* har blitt brukt som dekknavn for prostitusjon.

Norsk Massasjeforening arbeider for å standardisere kravene til massører, og derved gi kundene større trygghet. Dette skjer blant annet gjennom Norsk råd for thaimassasje, som er et samarbeid mellom Norsk Massasjeforening, Thailands ambassade i Oslo og helsedepartementet i Thailand. Rådet utvikler en sertifiseringsordning for thaimassører i Norge.

### MVA-fritak
Helsedirektoratet har bestemt at alternative terapeuter må være medlem av en godkjent utøverorganisasjon for å få MVA-fritak. Norsk Massasjeforening oppfyller kravene og er godkjent slik at medlemmene kan registrere seg i Alternativregisteret i Brønnøysund, og derved få det viktige MVA-fritaket.

### Ansvarsforsikring
Et annet krav myndighetene stiller er at alternative behandlere er ansvarsforsikret mot eventuelle uhell eller feilbehandling. Individuell ansvarsforsikring er svært dyrt i Norge, og Norsk Massasjeforening har derfor kollektiv ansvarsforsikring for medlemmene.

## Medlemmer og medlemskrav
Norsk Massasjeforening hadde per februar 2018 475 medlemmer fordelt på hele landet. Medlemmene har forskjellige kvalifikasjoner i henhold til foreningens fagkrav. De får derved rett til å benytte en eller flere av følgende titler: Massør, massasjeterapeut, idrettsmassør, thaimassør og yogamassør.

## Styre
Styret i Norsk Massasjeforening 2017:
*Chutikarn Eskeland, styreleder
*Anette Overland, styremedlem
*Mayuri Johnsen, styremedlem
*Laddawan Thelin, varamedlem
*Kjetil Prestesæter, varamedlem
*Karl Henrik Jaeger, etisk konsulent

## Referanser




## Eksterne lenker
* Norsk Massasjeforening
Nina Gresvig

**Nina Gresvig** (født 1948) er en norsk keramiker, bosatt i Risør.  Hun  har utdanning fra Sagene lærerhøyskole i 1972, Statens lærerhøyskole i forming (1975), diplom fra Statens håndverks- og kunstindustriskole i Oslo (SHKS) (1980) og  College of Charleston i South Carolina (USA, 1999). Hennes arbeid er blant annet kjøpt inn av Norsk kulturråd, Kunstindustrimuseet i Oslo, Den Norske Ambassade i Wien, Aust-Agder fylke og Risør kommune.

I 1991 var Gresvig med på å etablere keramikkbedriften Acanthus A/S i Risør sammen med Bibiche Mourier og Arnfinn Strand. Hun har deltatt på mange lokale mønstringer og flere separatutstillinger, blant annet på Galleri Villvin i Risør (2001). I 2004 deltok hun på åpningsutstillingen «Kunsthåndværk i Det Røde Pakhus» i Hobro (Danmark). 

Objektene hennes er ofte kjennetegnet av rytmer og gjentagelser i dekor og ornamenter, og hun lar seg inspirere av naturens mangfold. Hun har også latt seg inspirere av arabisk og tyrkiske flisekomposisjoner. Gresvig er også engasjert i formidling av kunsthåndverk gjennom Galleri Villvin og Villvin kunsthåndverkmarked. I tillegg er hun engasjert i Beyond Risør, som er et norsk forum rettet mot  design og næringsliv. Nina Gresvig er medlem i Norske kunsthåndverkere Sør-Norge, (NK Sør-Norge).

## Referanser


## Litteratur
* Solberg, Harald (1996): *Norske kunsthåndverkere Agder*, s. 20 og 50.

## Eksterne lenker
* Nyttårsforsetter for design og arkitektur: Nina Gresvig, Norsk Form
* Beyond Risør
Jacob Andreas Christian Faye

**Jacob Andreas Christian Faye** (født 18. februar 1829 i Christiania, død 10. desember 1881) var en norsk bankmann, generalkonsul, rittmester og godseier.

Han var sønn av  Hans Faye (1797–1852) og  Margrethe Elisabeth Nielsen (1807–1837). Faren var bankmann, av Faye (slekt). Jacob ble også bankmann. I januar 1852 giftet han seg med Johanne (Tina) Heftye (1831–1901), datter av bankier Johannes Heftye (1792–1856). 

Etter farens død i august samme året (1852) overtok Jacob jobben som sjef i bankfirmaet *Grüning & Co.* så vel som arbeidet med å være generalkonsul for Kongeriket Preussen. Den viktigste eiendommen han overtok i arveoppgjøret var en større eierandel i Hafslund hovedgård utenfor Sarpsborg, som ble eid av et konsortium av forretningsfolk. Denne eierandelen solgte han videre til svigerfarens bankierfirma Heftye & Søn. i 1857. Dog fortsatte han å bebo den som forpakter frem til 1877.  Fra 1857 var Jacob med i styret for den nystartede Den norske Creditbank. I 1855 hadde  han kjøpt Strømsborg ved Bygdø kongsgård av Johann Ludwig Tiedemann i Tiedemann Tobakkfabrikk. Etter diverse utvidelser og nybygg solgte han videre i 1864 til et interessentselskap som gikk konkurs etter et par år og etter noen år en del av Bygdø kongsgård. Faye døde i 1881. Han var forøvrig også rittmester fra 1858 til 1860 i Christiania ridende Borgergarde, det vil si kaptein i artilleriet. 

I 1931 fikk Jacob Fayes vei i Oslo navn etter ham.
Eyvind Hermansen

**Eyvind Hermansen** (født 30. mars 1950) er en norsk keramiker. Han er utdannet ved Bergens kunsthåndverksskole, med Diplomeksamen i 1977. Hermansen er blant annet innkjøpt av Aust-Agder fylkeskommune i 1984, Den Norske Bokklubben i 1987 og av Vegårshei kommune i forbindelse med Norgesmesterskapet på ski i 1994. Han har flere separatutstillinger bak seg, blant annet Lørenskog kunstforening i 1979, Galleri Hulla i Oslo i 1982 og 1985, Hillestad galleri i Tovdal i 1986 og Galleri Framheim i Brumunddal i 1996. I 2013 hadde han sammen med de andre to i «Gutta i røyken», Dag Bratsbergsengen og Øyvind Tingleff, en utstilling i bakgården på Fengselet i Hønefoss der de også demonstrerte rakubrenning for besøkende.

Siden 1980 har Eyvind Hermansen drevet keramikkverksted i den gamle skolen på Sandøya. Her har han hovedsakelig arbeidet med produksjon av bruksgjenstander i videreføring av norsk pottemakertradisjon. I tillegg har han arbeidet med utsmykninger og andre mer billedkunstliknende uttrykk. Det er likevel brukskunst han er mest kjent for.

I 2015 ble Eyvind Hermansen tildelt Norske Kunsthåndverkeres Ærespris..
Han er medlem i Norske kunsthåndverkere Sør-Norge, (NK Sør-Norge).

## Referanser


## Kilder
* Harald Solberg: *Norske kunsthåndverkere Agder*, 1996, s. 23 og 52.

## Eksterne lenker
* Made on Sandøya: «Eyvind Hermansen»
BO-bussene

**BO-bussene AS** er et tidligere trafikkselskap med base i Grenland. 

Selskapet ble etablert i 1947 gjennom en sammenslåing av det Skien-baserte selskapet Busstrafikk og det Porsgrunn-baserte selskapet Omnibusfart. Hovednerven i selskapets rutetrafikk var mellom Skien og Porsgrunn og videre til Brevik og Langesund. I tillegg betjente de de fleste bydeler i Porsgrunn og også enkelte bydeler i Skien. Bussene var opprinnelig gule med røde striper. Senere ble gulfargen byttet ut med hvitt, og mot slutten var bussene hvite med blå striper. I 1964 kjøpte selskapet inn Nordens første leddbuss.

BO-bussene ble i 1995, sammen med Ødegaardens Bilruter kjøpt opp av NSB Biltrafikk og i 1997 slått sammen til Grenland Buss, senere en del av Nettbuss Sør.

BO-bussene var en periode også eier og driver av tankbilselskapet BO Tank og reisebyrået BO Tours.

## Litteratur
*
Unfinished Sympathy

***Unfinished Sympathy*** er en sang skrevet av Grantley Marshall, Andrew Vowles og Robert Del Naja som den ble spilt inn og gitt ut på singel med Massive Attack i 1991. Singelen kom på 1.-plass i Nederland, 9.-plass i Sveits, 13.-plass i Storbritannia, 15.-plass i Belgia, 17.-plass i Tyskland, 40.-plass i Sverige og 48.-plass i New Zealand. Sangen er også å finne på albumet *Blue Lines* som ble gitt ut senere samme år.

Tina Turner spilte inn sangen og ga den ut på albumet *[[Wildest Dreams]]* i 1996. Sangen ble utgitt på singel senere samme år. Singelen kom også på 9.-plass i Frankrike.
Løiten Brænderi

**Løiten Brænderi** ble etablert som råspritbrenneri i 1855 og var i drift fram til 1995.

## Historikk
Løiten Brænderi ble dannet som et interessentselskap for å produsere råsprit basert på potetleveranser. Fordi selskapets første direksjonsmøte ble avholdt 14. mars 1855, ble det i 1885 bestemt at denne datoen skulle være å anse som selskapets stiftelsesdato. Det ble da utstedt 36 aksjer til 32 medunderskrivere. Brenneribygningen ble reist på gården Norderhaug østres grunn like ved elva Fura. Driften ble startet 15. januar 1856 og alt i første driftsår begynte brenneriet både med rensning av varen og med destillasjon. I 1871 ble det vedtatt at selskapet skulle «oprette og indtil videre drive en Destillation med Lager og Udsalg af renset Brendevin i Christiania» (se privatarkiv nr. 252 - Løiten Brænderis Destillation - i Statsarkivet i Hamar). Da Staten ved Vinmonopolet overtok all produksjon og salg av norsklaget sprit, ble Løiten Brænderis Destillation nedlagt. Løiten Brænderi fortsatte da med produksjonen av råsprit på lisens for Vinmonopolet. I 1930-årene startet brenneriet med annen virksomhet, bl.a. omsetting av bær og frukt. I 1936 ble varemerket Løiten Brænderis Fruktsaft registrert og brenneriet drev en stor saft- og syltetøyproduksjon frem til 1989. Husmassen ble da solgt til Løten Kommunale Eiendomsselskap, mens spritproduksjonen ble utskilt i eget selskap som så i 1995 ble kjøpt av NOPO, som la ned spritproduksjonen i Løten.

Arkivet etter Løiten Brænderi er oppbevart ved Statsarkivet i Hamar.

## Kilder
*Privatarkivkatalogen. Statsarkivet i Hamar.  Besøkt 12. april 2015
*Løiten Brænderi: Historie Besøkt 12. april 2015
Nederlandsk mesterskap på skøyter enkeltdistanser 2015

**Nederlandsk mesterskap på skøyter enkeltdistanser 2015** avholdes i Thialf i Heerenveen fra 31. oktober til 2. november 2014.

## Medaljeoversikt
### Kvinner

### Menn

## Eksterne lenker
*  Direkte overføring på NOS nett-TV
*  KPN NK Afstanden Schaatsen.nl
*  Statistieken en programma NK Afstanden 2015 på www.schaatsstatistieken.nl (Artikkel datert 30. oktober 2014.)
* 
*
Løiten Brænderis Destillation

**Løiten Brænderis Destillation** ble etablert i 1871 som et destilleri under Løiten Brænderi. 

## Historikk
På en ekstraordinær generalforsamling i Løiten Brænderi 14. februar 1871 ble det gitt samtykke til at direksjonen i brenneriet skulle «oprette og indtil videre drive en Destillation med Lager og Udsalg af renset Brendevin i Christiania». Bestyrer av denne virksomheten ble Anders Løwlie. Virksomheten som kom i gang 15. mai 1871, leide til å begynne med lokaler på hjørnet av Storgaten og Nygaten, men flyttet i løpet av høsten 1876 over til Karl XIIs gate 7, en eiendom som var innkjøpt i 1874. I og med kjøpet av Karl XIIs gate 7 hadde firmaet overtatt en allerede eksisterende mineralvannfabrikk som ble drevet videre av den nye eieren. I disse lokalene holdt firmaet til inntil det ble nedlagt i 1927.

Løiten Brænderis Destillasjon var den største i sitt slag i landet så lenge slik virksomhet var tillatt i privat regi. Firmaet opprettet for øvrig i 1900 A/S Den norske Ætherfabrikk 'i forbindelse med destillasjonen'. I forbudstiden 1918-1926 hadde firmaet også overtatt og drev en fabrikk for kosmetiske artikler, AZAL A/S. Da brennevinsforbudet ble opphevet i 1926, hadde de fleste firmaene som tidligere hadde destillert sprit, blitt kjøpt opp av Vinmonopolet A/S. Bare Løiten Brænderi Destillasjon hadde overlevd økonomisk de 7 årene forbudstiden hadde vart, bl.a. pga. stor eksport av sine varer og ved satsing på salg av andre produkter: brus fra mineralfabrikken, eter fra Ætherfabrikken og kosmetik og tannkrem fra Azal-fabrikken. Men den norske regjeringen måtte i 1926 ta en prinsippavgjørelse for å unngå en 'uholdbar konkurransesituasjon'. Avgjørelsen innebar at Vinmonopolet fikk monopol på produksjon og salg av norsklaget sprit og Løiten ble tvunget til å selge. På en ekstra generalforsamling 22.02.1927 ble en overdragelseskontrakt med Vinmonopolet vedtatt. Overrettssakfører O. Chr. Berg fikk i oppdrag å avvikle driften gjennom selskapet Løiten Brenneris Handelsselskap. Den siste utlodningen av selskapet skjedde 4. juli 1931. 

## Litteratur
* Privatarkivkatalog. Statsarkivet i Hamar.